1986 സെപ്റ്റംബർ 12 ന് ന്യൂയോർക്ക് നഗരത്തിലാണ് ഇമ്മാനുവൽ ഗ്രേ റോസം ജനിച്ചത്. ഒരു ഫോട്ടോഗ്രാഫറായ ചെറി റോസം എന്ന മാതാവിന്എറെ ഏക മകളായിരുന്നു എമ്മി. എമ്മിയുടെ മാതാവ് റഷ്യൻ പിന്തുടർച്ചയുള്ള ഒരു ജൂത കുടുംബത്തിൽ നിന്നായിരുന്നു. പിതാവ് ഇമ്മാനുവൽ ഒരു ഇംഗ്ലീഷ്-ഡച്ച് പിന്തുടർച്ചയുള്ള പ്രൊട്ടസ്റ്റന്റ് വിഭാഗത്തിൽ നിന്ന്. എമ്മിയെ ഗർഭം ധരിച്ചിരുന്ന വേളയിൽ മാതാപിതാക്കൾ വേർപിരിഞ്ഞു. 2007 കാലഘട്ടത്തിൽ ഏകദേശം രണ്ടു പ്രാവശ്യം മാത്രമേ അവൾ പിതാവിനെ കണ്ടുമുട്ടിയിട്ടുള്ളൂ. 

ഏകദേശം 7 വയസ്സു മുതൽ എമ്മി സംഗീതത്തിന്റെ മാസ്മരിക ലോകത്തേയ്ക്കു കാലെടുത്തു വച്ചു തുടങ്ങി. കുട്ടിക്കാലത്തെ 5 വർഷത്തെ സംഗീത പഠനം അവളുടെ ഉള്ളിലെ സംഗീത പ്രതിഭ വെളിവാക്കപ്പെട്ടു. Plácido Domingo, Luciano Pavarotti തുടങ്ങിയ ഏതാനും പ്രശസ്തരായ ഗായകരോടൊപ്പം പിന്നണി പാടുവാനുള്ള അവസരങ്ങളും സംജാതമായി. ഒരു അഭിമുഖത്തിൽ തന്റെ സംഗീതാഭിരുചി തന്റെ അമ്മയിൽ നിന്നു പകർന്നു കിട്ടിയതാണെന്ന് അവർ പറഞ്ഞു. ഗർഭകാലത്തു് അവളുടെ അമ്മ എല്ലായ്പ്പോഴും ക്ലാസിക്കൽ മ്യൂസിക് തുടങ്ങിയവ ശ്രവിക്കുമായിരുന്നുവത്രേ.

12 വയസ്സായപ്പോഴേയ്ക്കും സംഗീതത്തോടോപ്പം അഭിനയത്തിലും അവർക്ക് അഭിരുചി തോന്നിത്തുടങ്ങി. ഇതോടെ ന്യൂയോർക്കിലെ ദ ന്യൂ ആക്ടേർസ് വർക്ക്ഷോപ്പിൽ അഭിനയം പരിശീലിക്കുവാൻ ചേർന്നു. 

മാൻഹാട്ടനിലെ സ്പെൻസ് സ്കൂളിൽ പഠനം നടത്തുന്നുണ്ടായിരുന്നുവെങ്കിലും സംഗീതവും അഭിനയവുമായി സമയം ചിലവഴിച്ചതിനാൽ സ്കൂളിലെ പഠനം ഇടയ്ക്കുവച്ചു മുടങ്ങി. പിന്നീട്15 വയസ്സിൽ ഓൺലൈൻ വഴി ഹൈസ്ക്കൂൾ പഠനം എമ്മി റോസം പൂർത്തിയാക്കി. പിന്നീട് കൊളമ്പിയ യൂണിവേഴ്സിറ്റിയിൽ തുടർപഠനത്തിനു ചേർന്നു.

സ്വകാര്യജീവിതം
ആദ്യകാലജീവിതം
ജീവകാരുണ്യ പ്രവർത്തനങ്ങളും മറ്റു പൊതു പ്രവർത്തനങ്ങളും
സംഗീതരംഗം